DOI: 10.14457/tu.the.2024.936
title: บทบาทคณะกรรมการการเลือกตั้งต่อการส่งเสริมการมีส่วนทางการเมืองของประชาชนผ่านโครงการศูนย์ส่งเสริมพัฒนาประชาธิปไตยและการเลือกตั้งตำบล

description: การวิจัยเรื่อง บทบาทคณะกรรมการการเลือกตั้งต่อการส่งเสริมการมีส่วนทางการเมืองของประชาชนผ่านโครงการศูนย์ส่งเสริมพัฒนาประชาธิปไตยและการเลือกตั้งตำบล มีวัตถุประสงค์ (1) เพื่อศึกษาบทบาทของคณะกรรมการการเลือกตั้งในการส่งเสริมการมีส่วนร่วมทางการเมืองของประชาขนผ่านโครงการศูนย์ส่งเสริมพัฒนาประชาธิปไตยและการเลือกตั้ง (ศส.ปชต.) (2) เพื่อศึกษาการดำเนินการของศูนย์ส่งเสริมพัฒนาประชาธิปไตยและการเลือกตั้ง (ศส.ปชต.) ในการส่งเสริมการมีส่วนร่วมทางการเมืองของประชาชน (3) เพื่อศึกษาถึงปัญหา อุปสรรคและแนวทางการพัฒนาของศูนย์ส่งเสริมพัฒนาประชาธิปไตยและการเลือกตั้ง (ศส.ปชต.) เป็นการศึกษาจากเอกสารที่เกี่ยวข้องร่วมกับการสัมภาษณ์ผู้บริหารของสำนักงานคณะกรรมการการเลือกตั้งที่เกี่ยวข้องกับการกำหนดนโยบายและหลักเกณฑ์ในการดำเนินของศูนย์ส่งเสริมพัฒนาประชาธิปไตยและการเลือกตั้ง (ศส.ปชต.) และตัวแทนคณะกรรมการศูนย์ส่งเสริมพัฒนาประชาธิปไตยและการเลือกตั้ง (ศส.ปชต.)ผลการศึกษา พบว่า บทบาทของคณะกรรมการการเลือกตั้งในการส่งเสริมการมีส่วนทางการเมืองของประชาชน ผ่านโครงการศูนย์ส่งเสริมพัฒนาประชาธิปไตยและการเลือกตั้ง (ศส.ปชต.) รัฐธรรมนูญแห่งราชอาณาจักรไทย พ.ศ. 2560 มีการกำหนดการมีส่วนร่วมของประชาชน โดยมีการกําหนดให้รัฐต้องดำเนินการตาม แนวนโยบายด้านการมีส่วนร่วมของประชาชน คือ ส่งเสริมให้ประชาชนมีส่วนร่วมในการกำหนดนโยบายและวางแผนพัฒนาเศรษฐกิจ และสังคมทั้งในระดับชาติและระดับท้องถิ่น ส่งเสริมและสนับสนุนการมีส่วนร่วมของประชาชน ในการตัดสินใจทางการเมือง การวางแผนพัฒนาทางเศรษฐกิจ และสังคม รวมทั้งการจัดทำบริการสาธารณะ ส่งเสริมและสนับสนุนการมีส่วนร่วมของประชาชน ในการตรวจสอบการใช้อำนาจรัฐทุกระดับในรูปแบบองค์กรทางวิชาชีพหรือตามสาขา อาชีพที่หลากหลายหรือรูปแบบอื่น ส่งเสริมให้ประชาชนมีความเข้มแข็งในทางการเมือง และจัดให้มีกฎหมายจัดตั้ง กองทุนพัฒนาการเมืองภาคพลเมืองเพื่อช่วยเหลือการดำเนินกิจกรรมสาธารณะของชุมชน รวมทั้งสนับสนุนการดำเนินการของกลุ่มประชาชนที่รวมตัวกันในลักษณะเครือข่ายทุกรูปแบบให้สามารถ แสดงความคิดเห็นและเสนอความต้องการของชุมชนในพื้นที่ และส่งเสริมและให้การศึกษาแก่ประชาชนที่เกี่ยวกับการพัฒนาการเมืองและการปกครองระบอบประชาธิปไตยอันมีพระมหากษัตริย์ทรงเป็นประมุข รวมทั้งส่งเสริมให้ประชาชนได้ใช้ สิทธิเลือกตั้งโดยสุจริตและเทียงธรรม และให้อำนาจแก่ประชาชนสามารถเข้ามามีส่วนร่วมทางการเมือง ข้อเสนอแนะจากการศึกษา คือ คณะกรรมการการเลือกตั้งควรมีการปรับปรุงหลักเกณฑ์และวิธีการเพื่อส่งเสริมให้ศูนย์ส่งเสริมพัฒนาประชาธิปไตยและการเลือกตั้ง (ศส.ปชต.) ให้สามารถดำเนินงานอย่างมีประสิทธิภาพและประสิทธิผลมีความเข้มแข็งและยั่งยืน โดยแต่งตั้งคณะกรรมการซึ่งมีหน้าที่บริหารจัดการศูนย์ส่งเสริมพัฒนาประชาธิปไตยและการเลือกตั้ง (ศส.ปชต.) มาจากหลากหลายอาชีพในชุมชน มีผู้นำชุมชนทำหน้าที่หลัก โดยต้องทำให้บุคคลดังกล่าวตระหนักและให้ความสำคัญกับประโยชน์ส่วนรวม เพื่อให้การทำหน้าที่ในการส่งเสริมการมีส่วนร่วมทางการเมืองของประชาชน เป็นการให้การศึกษาในลักษณะของผู้ให้ข้อมูล ข่าวสารที่เป็นกลางและถูกต้อง มีการสร้างแรงจูงในให้อาสาเข้ามามีส่วนร่วมในการบริหารจัดการศูนย์ส่งเสริมพัฒนาประชาธิปไตยและการเลือกตั้ง (ศส.ปชต.) โดยเฉพาะผู้นำชุมชนการเข้าร่วมกิจกรรมดังกล่าวมีผลต่อการประเมินผลการปฏิบัติงานด้วย คณะกรรมการการเลือกตั้งร่วมกับหน่วยงานรัฐต้องสนับสนุนงบประมาณและทรัพยากรที่จำเป็นต่อการเนินการอย่างเพียงพอ จัดให้คณะกรรมการของศูนย์มีส่วนร่วมในการกำหนดแผนงานโครงการของศูนย์เพื่อดำเนินงานในศูนย์ของตนเอง มีการกำหนดตัวชี้วัดการดำเนินงานอย่างชัดเจนและเป็นรูปธรรม เพื่อเป็นเครื่องมือในการพัฒนาปรับปรุงการดำเนินงานของศูนย์ส่งเสริมพัฒนาประชาธิปไตยและการเลือกตั้ง (ศส.ปชต.) ในเชิงปริมาณและคุณภาพ นำไปสู่การขับเคลื่อนภารกิจอย่างมีประสิทธิภาพและประสิทธิผล